Üsna pikalt passisime larparite juures, kuhu sõpru-tuttavaid päris  palju kokku kogunes. Oli vahva neid kõiki näha. Vahepeal oli õnnelik võimalus autoga ehituspoes ära käia ning köögi jaoks värvid ära osta. Siis pidasime miniloomaaia kõrval piknikku. Pärast jalutasime veel mõnusasti linna peal. Põnn avastas sel päeval enda jaoks jääjoogi, sellise sulalund meenutava olluse. Ta nautis seda igal võimalusel. Klaasikojast sai ta kaelaripatsi ning laadalt kleidiga täpselt sobiva kukru. Magdeburgi poolkerasid kahjuks ei näinud, sättisime end kenasti larparite juures jõekaldale  platsi, aga etendus toimus käänaku taga ja sinna kolida me ei viitsinud. Hansa oleks ilma Noortelavata muidugi palju rohkem hansa olnud, sest sealt kostvast lärmist andis üle karjuda isegi teisel pool jõge. Selle koha oleks lihtsalt kuhugi omaette võinud paigutada, mitte keset hansalaata.